  Виталий Пронин Удмурт Республикалэн Йырызлэсь ужзэ огдыре быдэсъясь Александр Соловьёв ялӥз республикаысьтымы Правительствоез отставкае келян пумысен. Юнматэмын та сярысь нимысьтыз указ. Министръёс туннэ нуналысен удыссэс азинтозы ужзэс огдыре быдэсъясьёс чотын. Со сяна, Александр Соловьёв юнматӥз Удмурт Республикалэн Йырызлэн но Правительстволэн администрациенызы кивалтӥсьлэсь воштӥсьсэ - та удыс оскемын Сергей Бурнышевлы. Та дырозь со тыршиз республикаысьтымы парламентлэн Тӧроезлэн секретариатэныз кивалтӥсьлэн воштӥсез луыса.Елена Тугашова Туспуктэм: ria.ru   Теги: КунКенеш правительство  